Környezettudományi Szakterületi Koordinátor beszámolója

*(Szeptember 9-október 09)*

Időrendi bontás:

Szeptember 9.- Záró Küldöttgyűlés

Szeptember 10. - Választmány

Szeptember 12. - Választmány

Szeptember 14.- SzaCs

Szeptember 15. - Alakuló Küldöttgyűlés

Szeptember 17. - Választmány

Szeptember 21. - Összetartás

Szeptember 24.- SzaCs

Szeptember 28. - Nyílt nap

Október 1. - Választmány

Október 2. - Koordinátorok megbeszélés

Az elmúlt időszakban időm jelentős részét a Nyílt napi előkészületek, valamint a szakos Gólyaavató megtervezése foglalta le.

A Nyílt napon úgy tűnt, a vártnál kevesebb érdeklődő futott be hozzánk, az utólagos számadatok alapján azonban nagyjából átlagos volt az érdeklődés, sőt, a Környezettan miatt érkezőknél többen kerestek meg minket.

A SzaCs üléseken az Avatóról beszéltünk a legtöbbet, valamint a szakunkat érintő terepgyakorlatokról. Elsősorban a mentorok segítségére számítok, már többen jelentkeztek. Weiszburg Tamással folyamatban van az egyeztetés, azt illetően, hogy ki kísérhesse a gólyákat.

Emellett próbáltunk egy egységes időpontot meghatározni az üléseknek, ez több- kevesebb sikerrel alakul. ☺

Ismét felmerült az Msc-s tantervi hálók problémája, és az, hogy a Szakterületi Csoportban jelenleg nincs Msc-s tag. Ennek orvoslásaként szeretnék egy-két szakterületünkön tanuló Msc-t megkeresni.

Egy Választmányi ülés kivételével – a Nyílt napra szükséges borítékok elkészítése miatt- a delegáltságaimnak eleget tettem, a szakos levelezőlistákra a leveleket továbbítottam. A fogadóóráimat megtartottam.

 Az Avató kacsán több alkalommal voltam terepbejáráson, hiszen idén „Meglepetés helyszínnel” szeretnénk elkápráztatni a gólyákat, és ehhez leginkább arra lenne szükség, ha megtalálnák a helyszínt. ☺

 Elkészültek már a plakátok, ezeket már láthatjátok is a suliban. ☺

 Ha az Avató rendben lezajlott, elkezdünk a Szakterületi Csoporttal a szakirány tájékoztatóval foglalkozni, aminek az alapjait SzaCs tagok már elkezdték összerakni.

 Folyamatban van a Környezettanos kirándulások szervezése, amelyhez már helyszín és költség tervezetet is kaptam. Ezek főleg terepi-kirándulások lennének, de emellett tervezzük ismételten „Kultúrprogramok” szervezését. (Tropicarium, Természettudományi Múzeum)

Egy órával kapcsolatban érkezett panasz hallgatóktól, ennek ügyében az oktatóval már felvettem a kapcsolatot.

Köszönöm, hogy elolvastad a beszámolóm! Kérdés/ kérés esetén elértek a kornyszk@ttkhok.elte.hu e-mail címen, vagy a 0620/ 809 72 42-es telefonszámon, illetve természetesen személyesen is.

Budapest, 2012. október 07.

László Dorina

ELTE TTK HÖK

Környezettudományi Szakterületi Koordinátor

kornyszk@ttkhok.elte.hu

0620/ 809 72 42